**Ministru kabineta rīkojuma projekta “Par Ministru kabineta 2019.gada 11.jūnija rīkojuma Nr.277 “Par starpinstitūciju darba grupu” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots pēc Ekonomikas ministrijas iniciatīvas, ņemot vērā Ministru kabineta 2020.gada 21.janvāra sēdes (prot.Nr.3, 55.§) protokollēmumu “Par informatīvo ziņojumu “Par aktuālo situāciju turpmākās dalības nodrošināšanai izstādē “EXPO 2020 Dubai”” (TA-33-IP), kā arī Ekonomikas ministrijas un Latvijas tirdzniecības un rūpniecības kameras (turpmāk – LTRK) 2020.gada 31.janvāra vienošanās Nr. 5.2-17.2/2020/1 par 2018.gada 14.novembra deleģēšanas līguma Nr.2.13.7.1-1/2018/3 “Par Latvijas dalības organizēšanu starptautiskajā izstādē “Expo 2020 Dubai”” (turpmāk – Deleģēšanas līgums) (turpmāk – Vienošanās) pirmstermiņa izbeigšanu” 1.2.apakšpunktu, kas paredz, ka LTRK veic pienākumus, kas saistīti ar tai deleģēto valsts pārvaldes uzdevumu – organizēt Latvijas dalību starptautiskajā izstādē “EXPO 2020 Dubai” (turpmāk – Valsts pārvaldes uzdevums) izpildi ne ilgāk kā līdz 2020.gada 31.janvārim (pēdējā diena). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2017.gada 5.decembra sēdē (prot.Nr.60, 52.§, 2.punkts) konceptuāli atbalstīja Latvijas dalību starptautiskajā izstādē “Expo 2020 Dubai” (turpmāk – Izstāde).  Ministru kabinets ar 2018.gada 24.aprīļa sēdes protokollēmuma (prot.Nr.21, 72.§) 2.punktu par atbildīgo institūciju Latvijas dalības nodrošināšanā Izstādē noteica Ekonomikas ministriju, kā arī izteica atbalstu LTRK kā Latvijas dalības organizatoram (protokollēmuma 4.punkts).  2018.gada 14.novembrī starp Ekonomikas ministriju un LTRK tika noslēgts Deleģēšanas līgums par Valsts pārvaldes uzdevuma deleģēšanu LTRK. Saskaņā ar Deleģēšanas līgumu, LTRK nodrošina sagatavošanos dalībai Izstādē, dalību Izstādē un visu nepieciešamo organizatorisko jautājumu sakārtošanu pēc Izstādes.  Tā kā valsts pārvaldes uzdevumu deleģēšana trešajām personām nav ierasta prakse, Ministru kabinets 2018.gada 5.novembra sēdē (prot.Nr.51, 47.§, 6.punkts) atbalstīja starpinstitūciju darba grupas izveidi, lai koordinētu deleģētā Valsts pārvaldes uzdevuma īstenošanu, un uzdeva Ekonomikas ministrijai iesniegt Ministru kabinetā rīkojuma projektu par starpinstitūciju darba grupas izveidi, darba grupas sastāvā iekļaujot Ekonomikas ministrijas, Ārlietu ministrijas, Tieslietu ministrijas, Finanšu ministrijas, Kultūras ministrijas, Satiksmes ministrijas un Zemkopības ministrijas pārstāvjus.  2019.gada 11.jūnijā stājās spēkā Ministru kabineta rīkojums Nr.277 “Par starpinstitūciju darba grupu” (turpmāk – rīkojums). Atbilstoši rīkojumam, darba grupas galvenais uzdevums ir koordinēt LTRK deleģētā valsts pārvaldes uzdevuma – dalības nodrošināšanu izstādē “EXPO 2020 Dubai” izpildi.  Saskaņā ar rīkojumu darba grupas uzdevumos ietilptu pienākums vismaz reizi ceturksnī iepazīties un izvērtēt LTRK sniegtās atskaites par progresu deleģētā Valsts pārvaldes uzdevuma īstenošanā. Šīm atskaitēm būtu informatīvs raksturs, kas neizslēgtu iespēju darba grupas locekļiem, ievērojot Deleģēšanas līgumā noteikto pienākumu un tiesību ietvaru, uzdot papildu jautājumus vai izteikt priekšlikumus attiecībā uz deleģētā Valsts pārvaldes uzdevuma īstenošanu. Tāpat darba grupas locekļu uzdevumos ietilptu pienākums nepieciešamības gadījumā sniegt konsultācijas Ekonomikas ministrijai un LTRK jautājumos, kas skar konkrētās institūcijas kompetences.  Tā kā Ministru kabinets ar 2020.gada 21.janvāra sēdes (prot.Nr.3, 55.§) protokollēmumu “Par informatīvo ziņojumu “Par aktuālo situāciju turpmākās dalības nodrošināšanai izstādē “Expo 2020 Dubai”” (TA-33-IP) konceptuāli izšķīries par sadarbības pārtraukšanu ar LTRK un deleģēto Valsts pārvaldes uzdevumu nodevis atpakaļ Ekonomikas ministrijas kompetencē, kā arī 2020.gada 31.janvārī starp Ekonomikas ministriju un LTRK tika noslēgta Vienošanās, tad rīkojums ir zaudējis savu aktualitāti un ir atzīstams par spēku zaudējušu.  Tādēļ projekts ir nepieciešams, lai nodrošinātu tiesību aktu atbilstību esošajai situācijai un atzītu neaktuālu tiesību aktu par spēku zaudējušu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē citu institūciju iesaiste nav bijusi nepieciešama, ņemot vērā to, ka projekts nerada jaunus pienākumus vai administratīvo slogu. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tiks informēta, pieņemto projektu saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu publicējot oficiālajā izdevumā “Latvijas Vēstnesis” tīmekļa vietnē [www.vestnesis.lv](http://www.vestnesis.lv). |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs esošās pārvaldes funkcijas un institucionālo struktūru, kā arī netiek plānota jaunu institūciju izveide, esošu institūciju likvidācija vai reorganizācija.  Projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretāra vietā –

Valsts sekretāra vietniece Z. Liepiņa

Agnese Šķēle 67013228

Agnese.Skele@em.gov.lv